Aukið fjárhagslegt óöryggi í kjölfar kreppu og áhrif þess á efnishyggju. Leiðir aukið fjárhagslegt óöryggi til aukinnar efnishyggju?
Því hefur verið haldið fram að efnishyggja (materialism) aukist í kjölfar kreppu en dragist saman á tímum góðæris. Á krepputímum skapast gjarnan óöryggi og hafa fyrri rannsóknir haldið því fram að óöryggi sé ein orsök efnishyggju. Fyrri rannsóknir hafa ekki sýnt fram á með sannfærandi hætti að aukið fjárhagslegt óöryggi leiði til aukinnar efnishyggju. Gögnum var aflað í kjölfar efnahagshruns, sem að var sérstæður tími í íslensku samfélagi. Efnishyggja, fjárhagsleg ógn (financial threat) og fjármálakunnátta (money management skills) voru mæld haustið 2010 (N=736), haustið 2011 (N=356) og vor 2012 (N=335). Markmið þessarar rannsóknar var að kanna hvort aukning á fjárhagslegu óöryggi á milli þessara tímapunkta leiði til aukinnar efnishyggju. Niðurstöður leiddu í ljós að aukið fjárhagslegt óöryggi leiði til aukinnar efnishyggju, óháð fjármálakunnáttu.
Networked Digital Library of Theses and Dissertations